دبى

250 px|thumb|دبى بالليل

**دبى** هيا اكتر مدينه اكتظاظا بالسكان فى الامارات العربيه المتحده. و هيا واقعه على الساحل الجنوبى الشرقى للخليج العربى، و هيا وحده من الامارات السبع اللى بتكوّن الدوله. ابو ظبى و دبى هما الامارتين الوحيدتين اللى عندهم حق النقض فى القضايا الحساسه ذات الاهميه الوطنيه فى الهيئه التشريعيه للبلاد. و بتقع مدينة دبى على الساحل الشمالى للاماره، و بتتراس المنطقه الحضريه دبى–الشارقه–عجمان. و فى 1 اكتوبر 2021،  شافت دبى افتتاح معرض اكسبو الدولى 2020 بعد سنه من تأجيله بسبب جايحة كوفيد-19. و برزت دبى كمدينه عالميه و مركز للاعمال التجاريه فى الشرق الوسطانى. و اتختارت عاصمه للاعلام العربى لسنة 2020. و فى 4  يونيه 2024 تصدّرت دبى مؤشر الاستثمار الاجنبى المباشر فى الصناعات الثقافيه و الابداعيه لسنة 2023، و ده حسب تقرير «إف دى آى ماركتس» الصادر عن فايننشال تايمز، و لتصنيف بيانات «مجموعة الصناعات الابداعيه» التبع نفس التقرير. دبى مأهوله بالسكان من قبل سنة 1580م، اى 900 هـ، و ده لان البرتغالى جاسبارو بالبى ذكرها ضمن مدن الساحل باسم Dibei، اللى معناها دبى. و ده بيدل على ان الاماره كانت موجوده من زمان قبل نزوح سنة 1833، و ده معناه ان الانتقال حصل فى منطقه كانت مسكونه بالسكان و رائده فى الاعمال و التجاره.

## الچيوجرافيه و السكان
تتوضع دبى على ساحل شبه الجزيره العربيه الشرقى، فى الجهه الجنوبيه الغربيه من الخليج العربى، و بامتداد حوالى 72 كم، على ارتفاع 16 متر عن مستوى سطح البحر تقريبا. و بتشترك امارة دبى فى الحدود مع ابو ظبى فى الجنوب، و الشارقه فى الشمال الشرقى، و سلطنة عمان فى الجنوب الشرقى. بيتبعها منطقه اسمها حتا و هى جيب صغير تبع لاماره، من تلات نواحى: عمان و عجمان (فى الغرب) و راس الخيمه (فى الشمال). و بيحد الخليج العربى الساحل الشرقى للاماره، و النسبه لدبى هى دُبَوىّ.

بيقسم خور دبى (خليج مايى) مدينة دبى لمنطقتين. الاولى هى المنطقه الجنوبيه و اسمها بَر دبى، و التانيه ديره و هى المنطقه الشماليه.

### المناخ
بتتميز دبى بمناخ **حار جدا**. فصل الصيف فى دبى حار اوى، و الرياح مشبعه بالرطوبه، مع ارتفاع متوسط درجات الحراره نهارا لـ 40 درجه (104 درجه فهرنهايت)، و بتنزل بالليل لحوالى 30 درجه مئويه (86 درجه فهرنهايت). و معظم الايام مشمسه طول السنه. و الشتاء فيها دافى مع متوسط درجات الحراره 24 درجه مئويه (73 درجه فهرنهايت) نهارا، و 14 درجه مئويه (57 درجه فهرنهايت) ليلا. و رغم ده ، زادت فى العقود القليله اللى فاتت نسبة هطول الامطار المتراكمة لحد 150 ملم (5.91 انش) فى السنه.تصغير|سكان عرب اماراتيون

### السكان
وصل عدد سكان امارة دبى 3,655,000 نسمه حسب احصاءات 2023. و قالت الاحصائيات ان عدد الذكور وصل 2,507,200 مليون نسمه بنسبة 69%، و عدد الاناث 1,147,800 مليون نسمه بنسبة 31%. و ده معناه ان التركيب العمرى و النوعى لسكان امارة دبى مش متوازن، و السبب ان معظم العماله الوافده من الذكور اللى مش مصاحبين اسرهم، لكن بتفضل نسبة الذكور و الاناث متوازنه لحد ما على مستوى العائلات.

#### تاريخيا
لحد السنين الاولى من القرن العشرين، دبى كانت بالفعل فيها تنوع سكانى اكتر من الشارقه او ابو ظبى. و رغم ان قبيلة بنى ياس (الياسى) فضلت اكبر مجموعه سكانيه منفرده بحوالى 440 اسره، الا ان اغلبيتهم كانت هامشيه لان عشيرة البو مهير (المهيرى) و عشيرة المزاريع (المزروعى) فى دبى — بعكس نظرائهم فى ابو ظبى — ماكانوش بيعتبروا نفسهم جزء من بنى ياس. بالاضافه لكده، سكان الحضر شملوا حوالى 400 اسره عربيه من اصول بحرينيه و كويتيه و عربستانيه، و حوالى 250 اسره من عشيرة السودان (السويدى)، و 30 اسره احسائيه، و 30 اسره من عشيرة المرر (المرى)، و حوالى 10 اسر من عشيرة الشويهه (الشويهى) الفرعيه من قبيلة بنى كعب (الكعبى). المجموعات دى شكلت العنصر العربى من سكان المدينه. السكان غير العرب اتكونوا من حوالى 250 اسره فارسيه، و 200 اسره بلوشيه، و عدد من رعايا البريطانيين و الهنود.

#### اللغه
حسب الدستور الاماراتى اللغه الرسميه فى الدوله هى لغه عربى و علشان لتعدد الجنسيات المقيمه فى امارة دبى اللى بيزيد عددها عن 200 جنسيه فيه لغات تانيه متداوله زى: الانجليزى، الهندى، الاوردو، البنغاليه، النبال، الفارسية، الروسية، التغالوغ الفلبينية، و اللغات الاوروبيه.

#### الدين
حسب الدستور الاماراتى الدين الرسمى فى الدوله هو الاسلام. و كل المواطنين الاماراتيين — حاملى الجنسيه الاماراتيه — بيدينوا بـ الاسلام تقريبا، مع العلم ان غير الاماراتيين بيشكلوا 80% من سكان دولة الامارات العربيه المتحده، و ان معظم الاجانب الموجودين فى الامارات من جنوب و جنوب شرق اسيا، و فيه اعداد كبيره وافده من  الشرق الوسطانى و اوروبا و اسيا الوسطى و دول الاتحاد السوفييتى السابق و امريكا الشمالية. و اسرتين آل نهيان و آل مكتوم الحاكمتين فى الامارات بيتبعوا المذهب المالكى، و احصائيات غير رسميه سنة 2014 بتقول ان اكتر من 56% من سكان دبى مسلمين، و حوالى 25% مسيحيين، و حوالى 16% هندوس. و حوالى 2% من سكان دبى بيتبعوا ديانات تانيه زى البارسيين و البهائية و السيخية. و الاحصائيات دى بتختلف عن نتايج الاحصاء السكانى للبلد لان الاحصاء فى الامارات ما بيحسبش المواطنين المقيمين غير الاماراتيين اللى وجودهم مؤقت.

### التقسيم الادارى

#### تابعه لامارة دبى

#### مناطق دبى

تصغير|300x300بك|متحف الشندغه

#### اماكن تاريخيه فى دبى
الشندغه

البستكيه

قلعة الفهيدى

قلعة نايف

مربعة الشندغه

## تاريخ
[تصغير|left|قلعة الفهيدى و بتتعتبر اقدم بناء فى دبى، و اتبنت سنة 1799، و هى جناح جديد من [متحف دبى]]
[تصغير|left|[مديرية الراس فى ديرة فى ستينات القرن العشرين]]

ممكن نقول إن تاسيس دبى بيرجع لعقد التلاتينات من القرن التسعتاشر، و بالتحديد سنة 1833، لما استقر حوالى 800 شخص بينتموا لـ قبيلة بنى ياس بقيادة آل مكتوم عند منطقة الخور. و كان الخور وقتها بيشكل مينا طبيعى للمنطقه، و ده اللى ادى بعد كده لبروز دبى كمركز لصيد السمك و اللولو و التجاره.

مع بداية القرن العشرين كانت دبى مجرد مينا معروف، و وصل اجمالى عدد سكان دبى لحوالى 20٬000 نسمه، و شكل المقيمين حوالى ربعهم. و بعد اكتشاف البترول سنة 1966، اشتغل الشيخ راشد بن سعيد آل مكتوم على استثمار واردات البترول فى تطوير البنيه التحتيه لدبى، فبنى مدارس و مستشفيات و شق طرق. و فى الفتره دى اتحطت اسس شبكة اتصالات و مواصلات حديثه، و فى عهده اتشيّد مبنى و مرفق حديثين فى مطار دبى الدولى، و اتطور مدرج الهبوط علشان يستوعب كل انواع الطيارات.

وجود امارة دبى قديم جدا و بيرجع لما قبل سنة 1580م، اى 900 هـ، لان الرحاله البرتغالى جاسبارو بالبى ذكرها باسم Dibei ضمن الموانى فى الخليج العربى، من حوالى 500 سنه، و كمان ذكر الامارات التانيه المجاوره.
## اقتصاد
الامارة دى دخلها الاقتصادى مش معتمد على البترول بشكل اساسى  عكس بقيت دول الخليج العربية وبتعتمد فى اقتصادها على التجارة و العقارات و الخدمات المالية و كمان على السياحة. (البترول و الغاز بيشكلو 6% بس من اجمالى اقتصادها). النهضة الاقتصادية والعمرانية الكبيرة اللى فى دبى عملتها شهرة عالمية بس كمان لفتت انظار منظمات حقوق الانسان اللى اصدرت كام تقرير انتقدت فيه اوضاع العمال الاجانب اللى بتوصل نسبتهم لحوالى 83% من عدد السكان.
## سكان
عدد سكان دبى 2,26 مليون انسان منهم بس 214 الف مواطن يعنى نسبة العمال الاجانب حوالى 90.5% من عدد السكان اللى بيعيشو و بيشتغلو فى دبى ب ڤيزات بتجدد كل تلات سنين. الاجانب الغربيين بتوصل نسبتهم حوالى 10.8% من السكان .المصريين بقا عايشين فى بيوت رخيصه ومش حاسين بجمال العيشه هناك عشان مؤهلاتهم ماتسمح انهم يعيشو وسط ناس متحضرين.

## تهديد بالافلاس سنة 2009
فى سنة 2009 اتعرضت دبى لازمه اقتصاديه كبيره و صفها وكالات الانباء بلوشك على الافلاس ، فرغم كل الثروه البترو-دولاريه اللى اتكدست فى منطقة الخليج اتعرضت دبى لانهيار اقتصادى ضخم سنة 2009 و لدرجة انها بقت مهدده بالافلاس بعد ما مابقتش قادره تدفع اللى عليها (حوالى 80 مليار دولار !). فى اواخر نوفمبر 2009 طلبت دبى من الديانه يستنو عليها 6 شهور و ده اصاب المستثمرين هناك بصدمه كبيره. فى حالة عدم قدرة دبى على تسديد الديون اللى عليها حا يشهر افلاسها.بس رجعت دبى ووقفت مره تانيه على رجليها وبقت اغنى على ايد وكل حاجه قشطه ياعم.

## تعليم
### جامعات

* اكاديمية الامارات لادارة الضيافه
* الجامعة الامريكيه فى الامارات
* الجامعة الامريكيه فى دبى
* الجامعة البريطانيه فى دبى
* الجامعة الكنديه دبى
* جامعة الغرير
* جامعة حمدان بن محمد الالكترونيه
* جامعة دبى
* جامعة ميدلسيكس دبى
* جامعة هيريوت وات بدبى
* جامعة ولونجونج فى دبى

## شوف كمان
* برج دبى

## لينكات برانيه
* افلاس دبي؟ تقدر ب60 مليار دولار.. دبى تطلب تاجيل سداد ديونها 
* افلاس دبى شبح بهدد الخليج 
* دبى...تقترب من الافلاس 
* السايت الرسمى بتاع حكومة دبي
* معلومات عن مدينة دبي
* القنصلية المصرية فى دبي 
* فنادق فى دبى

## مصادر

دبى
تصنيف:مدن الامارات